**D I S P O Z I Ț I A**

**nr. 42 din 3 februarie 2021**

**privind numirea unui membru interimar în comitetul director**

 **al Spitalului de Boli Psihice Cronice Borșa**

Președintele Consiliul Județean Cluj,

Văzând referatul nr. 3570/29.01.2021 întocmit de Compartimentul Managementul Unităților de Asistență Medicală, prin care se propune, numirea unui membru interimar în comitetul director al Spitalului de Boli Psihice Cronice Borșa;

Luând în considerare adresa Spitalului de Boli Psihice Cronice Borșa nr. 219/14.01.2021 înregistrată la Consiliul Judeţean Cluj sub nr. 1619/14.01.2021;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 177 alin. (5), (6) și ale art. 181 din Legea nr. 95/2006 privind reforma în domeniul sănătății, republicată, cu completările și modificările ulterioare;
* Ordinului Ministrului Sănătății nr. 921/2006 pentru stabilirea atribuţiilor comitetului director din cadrul spitalului public;
* Ordinului Ministrului Sănătății nr. 1628/2007 privind aprobarea modelului contractului de administrare a spitalului public din reţeaua Ministerului Sănătăţii Publice

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Începând cu data de 20.02.2021, doamna economist Man Elena se numește în funcția de director financiar contabil interimar la Spitalul de Boli Psihice Cronice Borșa, până la ocuparea prin concurs a funcției de director financiar contabil, dar nu mai mult de 6 luni..

**Art. 2**. Drepturile și obligațiile membrilor interimari ai comitetului director se stabilesc prin contractul de administrare încheiat de aceștia cu managerul unității sanitare.

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează managerul Spitalului de Boli Psihice Cronice Borșa.

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului de Boli Psihice Cronice Borșa, persoanei nominalizate la articolul 1 precum și Prefectului Județului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci